สะพัด!"สมพร"ซื้อหุ้นมติชนต่อจากแกรมมี่
สะพัด"สมพร จึงรุ่งเรืองกิจ" ซื้อหุ้นมติชนต่อจากแกรมมี่ 41 ล้านหุ้น
2 พ.ค. 2556

สะพัด"สมพร จึงรุ่งเรืองกิจ" ซื้อหุ้นมติชนต่อจากแกรมมี่ 41 ล้านหุ้น 
ในการซื้อขายหุ้นในตลาดหลักทรัพย์แห่งประเทศไทยเมื่อวันที่ 2 พ.ค.พบว่ามีรายการซื้อขายหุ้นล็อตใหญ่ของบมจ.มติชน (MATI) จำนวน 42,388,000 หุ้น ราคาเฉลี่ยหุ้นละ 11.09 บาท รวมแล้วมูลค่า 469.94 ล้านบาท
ทั้งนี้บมจ.มติชน (MATI) ได้แจ้งตลาดหลักทรัพย์ว่า ว่าการขายหุ้นจำนวนดังกล่าวออกไปนั้นไม่ได้เกิดจากตัว นายขรรค์ชัย บุนปาน ผู้ถือหุ้นรายใหญ่ของบริษัทฯ แต่อย่างใด ดังนั้น จึงไม่มีการเปลี่ยนแปลงในโครงสร้างในการบริหารงานของบริษัท โดยทาง บมจ.จีเอ็มเอ็ม มีเดีย เป็นผู้ขายหุ้น 22.12%
อย่างไรก็ตามมีรายงานว่า นางสมพร จึงรุ่งเรืองกิจ ประธานกรรมการกลุ่มบริษัท ไทยซัมมิท ออโต พาร์ท อินดัสตรี(ไทยซัมมิท)ได้เข้าซื้อหุ้นดังกล่าว
สำหรับ บมจ.มติชน มีทุนจดทะเบียนเรียกชำระแล้ว 185,349,200 หุ้น โดยผู้ถือหุ้นใหญ่ 3 ลำดับแรก ได้แก่ นายขรรค์ชัย บุนปาน ประธานกรรมการ 64,741,760 หุ้น หรือคิดเป็น 34.93% บมจ.บริษัท จีเอ็มเอ็ม มีเดีย (GRAMMY) 41,000,000 หุ้น หรือคิดเป็น 22.12% และ บมจ.ไซเบอร์ เวนเจอร์ จำกัด 10,200,000 หุ้น คิดเป็น 5.50%